غرب مطبوعاتی‌نین گولن لئهینه فیکیر یؤنلندیرمه تلاشینی اورتایا قویدو
خاریجی مطبوعاتدا فتو (فتح الله‌چی ترور تشکیلاتی) چته باشی فتح الله گولنین هانسی صیفت‌لرله تانیملاندیغینا باغلی مطبوعات یایین اینفورماسیون باش مودورلوغوموزجه ائدیلن آراشدیرما، خصوصیله غرب و آمریکادا "گوناهسیز" ایفاده‌لرله گولن لئهینه آلقی یؤنلندیرمه‌‌یه چالیشیلدیغینی گؤزلر اؤنونه سردی.
'کؤنول‌لو سورگوندن شیرین دیللی‌یه غرب مطبوعاتیندا ایستیفاده ائدیلن ایفاده‌لر
"خاریجی مطبوعاتدا فتو لیدری" باشلیق‌لی خبر آنالیزیمیز ایچینده، 1 می-9 آوقوست 2016 آرا‌لیغینا عایید 126 خاریجی قزئت و ژورنال، 21 تی.وی کانا‌لی و 15 اولوسلار آراسی خبر آژانسینا باخیلدی، 2 مین 726 خبر آراشدیریلدی.
آمریکا مطبوعاتیندا، تروریست باشی گولن‌دن "تقاودچو واعظ"، "کؤنول‌لو سورگوندکی ایمام"، "شیرین دیل‌لی"، "مشهور"، "77 یاشیندا خسته و یاش‌لی ایمام"، "زاهید دین آدامی"، "سیررلی دین آدامی"، " نفوذلو مخالیف "،" اردوغانین اسکی موتتفیقی "کیمی گوناه‌سیز صیفت‌لرله بحث ائدیلدیگی اورتایا چیخدی. آمریکا مطبوعاتی‌نین بو رفتاری آمریکا مسئول‌لارینجا هر فورصتده موتتفیق و دوست اؤلکه اولا‌راق آدلان‌دیریلان تورکیه و تورک خالقی طرفین‌دن بیر "ایکی اوزلولوک" اولا‌راق قبول ائدیلیر.
آراشدیرمامیزا گؤره، آلمان مطبوعاتی تروریست باشی گولن حاقیندا "گولن شبکه‌سی"، "کؤنول‌لو سورگون‌دکی ایمام"، "مولاییم واعظ"، "اردوغانین ازه‌لی دوشمنی / اسکی موتتفیقی"، "پنسیلوانیا داغلاریندا یاشایان یاش‌لی و خسته آدام"، "آفریقادا تأثیرلی جماعت " ،" زهرلی ایلان "کیمی تانیملامالاری  ترجیح ائتدی. آلمان مطبوعاتی، فتونو ترور تشکیلاتی اولا‌راق گؤسترممک اوچون تئز-تئز "سؤزده" سؤزونه مراجعت ائتدی.
فرانسا مطبوعاتیندا "اسکی موتتفیق"، "سورگوندکی واعظ"، "روحانی لیدر"، "75 یاشیندا خسته و یورغون آدام" صیفت‌لری ایستیفاده ائدیلدی. تورک مسئول‌لارین فتو تانیملاما‌لاری‌نین دیرناق ایچینده وئریلمه‌سی‌نین سئچیم ائدیلدیگی فرانسیز مطبوعاتین بو توتومو، ترورا قارشی تورکیه ایله همرای‌لیک نومونه‌سی گؤستریلممه‌سی اولا‌راق قیمتلندیریلیر.
اینگیلتره مطبوعاتیندا ایسه فتو چته باشی گولن اوچون، "کاریزماتیک دین آدامی"، "77 یاشین‌داکی دینی لیدر"، "زاهید دین آدامی"، "مخالیف"، "دین‌لر آراسی دیالوق مساژلاری وئرن" کیمی صیفت‌لر ترجیح ائدیلدی. "ترور تشکیلاتی و پارالل یاپیلانماسی" ایفاده‌لری‌نین ایسه ادعا سویه‌سینده توتولدوغو گؤرولور.
دونیا مطبوعاتی گولن اوچون هانسی صیفت‌لری ایستیفاده ائتدی؟
یاخین شرق مطبوعاتیندا "آمریکادا یاشایان دین خادیمی"، "آیدین"، "آفریقانین اهمیت‌لی سیمالاریندان‌ بیری" اولا‌راق تعریف اولونان گولن، ایران مطبوعاتیندا "ایران ایسلام جمهوریتی‌نین قاتی مخالیفی"، "سورگون دین آدامی،" کودتا گیریشیمینی تشکیل ائتمکله گوناهلان‌دیریلان آدام "صیفتلریله خاطیرلانارکن، فتو منسوبو عسگرلر اوچون ایسه" فتح الله گولن ترور تشکیلاتینا منسوب نیظامی عصیانچی‌لار "تعریفی‌نین ایستیفاده ائتدیغی دقتی چکیر.
فتو چته باشی گولن، چین مطبوعاتیندا "آمریکالیلاشمیش تورک دین آدامی"، "دینی شخصیت"، "سورگونده مخالیف"، ایسرائیل مطبوعاتیندا ایسه "رادیکال ایسلامچی"، "گیزلی ترور تشکیلاتی"، "تورکیه‌ده دوغولان سوننی دین آدامی"، "سورگوندکی مسلمان واعظ" ایفاده‌لری خبرلره موضوع اولدو.
ژاپونیا مطبوعاتی گولن‌دن، "ایسلامچی دینی معلم"، "گولن معلم"، ایتالیا مطبوعاتی "سوننی ایمام"، "بیر ایمامین اوغلو"، "گولن ایمپراتورلوغو"؛ هولند مطبوعاتی " اولوسلار آراسی شیرکت‌لر، تحصیل موسسیسه‌لری، بانک‌لار صاحبی تأثیرلی ایمام" ایفاده‌لری سؤز ائتدی. کوردیسه نشر اولونان خبرلرده ایسه گولن، "ایسلام دعوتکاری"، "اردوغان دولتینی ییخا‌جاق تک گوج"، "کورد علیهداری"، "پارالل تشکیلات لیدری" تعریفلرله گوندمه گتیریلدی.
فتو چته باشی، روسیا مطبوعاتیندا "سیررلی دین آدامی"، "تورک دیلی دانیشان اؤلکه‌لرده ایسلامی مکتب‌لر زنجیرینه صاحب آدام"، "گوله‌نین ایمپراتورلوغو"، "پرزیدنت اردوغانین آمان‌سیز رقیبی"؛ یونانیستان مطبوعاتیندا "تورک لیدرین سیاسی معنوی گلیشمه‌سینده تاثیرلی رول اوینایان گولن"، "غرب طرفداری دوروشو ایله محافیظه‌کار ایسلامی قانون‌لاری بیرلش‌دیرن"؛ سعودی عربیستان مطبوعاتیندا "تروریست تشکیلات لیدری"، "کودتا‌دان مسئول توتولان سورگون‌دکی دینی لیدر"؛ میصیر مطبوعاتیندا "تورک دین آدامی"، "نیظامی کودتا تلاشی‌نین بیرینجی گوناهکاری"، "ایسلامی دوشونر"، قیبریس روم مطبوعاتیندا "مرزلرینی چوخ‌دان آشان خیدمت حرکتی‌نین آتاسی" و سوئد مطبوعاتیندا "آمریکا مرکزلی واعظ"، "مسلمان لیدر"، "سورگوندکی ایسلامچی واعظ "کیمی صیفتلرله یئر ائتدی.
فتح الله گولن اوچون 'مولاییم تانیملامالار تاپما تلاشی
غرب مئدیاسی‌نین تورکیه علیه‌ین‌دکی رفتارینا فتونون، سون ایللره قدر زکات، صدقه، قوربان آدی آلتیندا تورک خالقی‌نین خیرسئورلیغینی سوی-ایستیفاده ائده‌رک ییغدیغی پول‌لارلا ائتدیغی لوببیچی‌لیک فعالیت‌لری‌نین ده قاتقی‌سی اولدوغو، آراشدیرمامیزین اورتایا قویدوغو معلومات‌لاردان بیری. بیر چوخ غرب مئدیا اورقانییلا تشکیلات منسوب‌لاری آراسیندا قورولان یاخین علاقه‌لر، مختلیف خاریجی سیاستچی‌لرین تورکیه علیه‌ینه راپور حاضیرلانماسی اوچون وئریلن مالی دستکلییر ایسه سؤز موضوعسو لوببیچی‌لیک فعالیت‌لری‌نین ان آچیق دلیل‌لری اولا‌راق ساییلیر.
غرب مئدیاسی‌نین داها اوّل، پ.ک.ک و پ.ی.د حاقیندا چیخان خبرلرده ایستیفاده ائتدیغی ایفاده دوشونولدوگونده، بو رفتاری‌نین تورک خالقی اوچون چاشدیریجی گؤرولمور. پ.ک.ک و پ.ی.د اوچون 'پارتیزان، 'کورد میلیتانلار کیمی آدلاندیرما‌لاری ایستیفاده ائدن غرب مئدیاسی، بیر دفعه داها تورکیه علیه‌ینه بیر چوخ قئیری-قانونی فعالیته گیریشن، یوزلرله اینسانین اؤلومون‌دن؛ مین‌لرله ایسه یارالانماسین‌دان مسئول اولان فتو و چته باشی فتح الله گولن اوچون 'مولاییم آدلار تاپما تلاشی داوام ائتدیریر.
باش مودیر کؤمکچیمیز اکرم اوخودان سؤز موضوعسو آراشدیرمامیزلا علاقه‌دار آنادولو آژانسی موخبیرینه بیر موصاحیبه وئردی. اوخودان، آراشدیرمایلا، اولوسلار آراسی مطبوعاتا عکس اولونان خبرلرین فتونون گئرچکده کیم‌لره خیدمت ائتدیگینی اورتایا قویدوغونو ایفاده ائده‌رک، اولوسلار آراسی مطبوعاتین تورکیه‌ده دموکراسی سؤز موضوعسو اولدوغوندا، صینفدا قالدیغینی ایفاده ائتدی.
